เกาะติดสถานการณ์การเลือกตั้งในอัฟกานิสถาน
ปธน.ฮามิด คาไซ มีผู้แข่งรับเลือกตั้งราว 30 คน การหยั่งเสียงล่าสุดชี้ว่าเค้ายังมีคะแนนนิยมนำ แต่มีสิ่งส่อแสดงว่า คะแนนเสียงจะคู่คี่กันมาก
พลพรรคแข็งข้อแทรกซึมบ่อนทำลายโจมตีหลายแห่งในวันอังคาร มีคนเสียชีวิต 16 คนในขณะที่เหลืออีกเพียง 2 วันจึงจะมีการเลือกตั้งประธานาธิบดี และการเลือกตั้งสมาชิกสภาจังหวัด พลพรรคทาเลบันโจมตีหนักขึ้นอย่างที่ประกาศไว้ ว่าจะขัดขวางการออกเสียงเลือกตั้งในวันที่ 20 สิงหาคม แม้จะมีเหคุการณ์รุนแรงมากขึ้นแต่พลจัตวาดาเนียล แคนท์เวล แห่งกองกำลังพันธมิตรนาโต้ แสดงความเชื่อมั่นว่าการปฏิบัติงานของกองกำลังรักษาความมั่นคงในระหว่างการเลือกตั้งซึ่งมีทั้งกองกำลังตำรวจ และทหารอัฟกานิสถาน พร้อมรักษาความปลอดภัยสำหรับผู้ออกมาลงคะแนนเสียง เจ้าหน้าที่กล่าวว่า กำลังของอัฟกานิสถานและของพันธมิตรต่างประเทศราวสามแสนคน จะประจำการตามหน่วยเลือกตั้งราว 6,200-7,000 หน่วย นาโต้ประกาศว่าจะหยุดการรุกรบระหว่างการลงคะแนนเสียงหลังจากที่รัฐบาลของอัฟกานิสถานเรียกร้องให้มีการหยุดยิงในวันเลือกตั้งในวันพฤหัสบดีนี้ ปธน.ฮามิด คาไซมีผู้แข่งรับเลือกตั้งราว 30 คนการหยั่งเสียงล่าสุดชี้ว่าเค้ายังมีคะแนนนิยมนำ แต่มีสิ่งส่อแสดงว่าคะแนนเสียงจะคู่คี่กันมาก เป็นที่เห็นกันว่าการที่อดีตขุนศึกอัฟกานิสถานอับดุล ราชิด ซึ่งมีอิทธิพลทางการเมืองเดินทางกลับจากตุรกีมายังอัฟกานิสถาน เพื่อช่วยหาเสียงให้ประธานาธิบดี ฮามิด กาไซนั้น มีความสำคัญในการเลือกตั้งประธานาธิบดีซึ่งมีผู้สมัครชิงตำแหน่งหลายคนครั้งนี้ อย่างไรก็ตาม ทั้งองค์การสหประชาชาติและสหรัฐต่างแสดงความรู้สึกอย่างยิ่งกับการเดินทางกลับอัฟกานิสถานของอดีตขุนศึกเชื้อสายอุสเบกิสถานผู้ถูกกล่าวหาว่า มีส่วนเกี่ยวข้องในอาชญากรรมสงคราม รับฟังรายละเอียดเพิ่มเติมจากคุณเจษฎาสีวาลี